HS SAZNAJE: Partizan čeka Japanca, pitaju se Arsenal i dva bundesligaša…

| 7. jula 2019. 14:05 | | HotSport

Partizan bi uskoro trebalo da krene u intezivniju potragu za pojačanjima, čeka se da na račun kluba legnu pare.

Svetozar Marković danas je napustio Sloveniju i krenuo put Pireja da se napokon dogovori sa Olimpijakosom. Čeka se i prodaja Rikarda Gomeša kako bi se kasa u Humskoj dovoljno napunila i moglo da se krene jače u renoviranje tima.

Kako HotSport saznaje, Humskoj je za sada najbliži Japanac Takuma Asano. Reč je o polušpicu Arsenala, kog ‘tobdžije’ iz godine u godinu šalju na pozajmice, najviše u Bundesligu. Partizan želi Japanca na jednogodišnju pozajmicu, dogovor dve strane je veoma blizu, ali pita se Arsenal.

Kako naš portal saznaje, Arsenal na stolu ima dve ponude iz Bundeslige o kupovini Asana. ‘Tobdžije’ su pre za varijantu prodaje, jer Asanu naredne godine ističe ugovor sa londonskim klubom.

Partizan je na čekanju, Asano je tako blizu, ali i tako daleko…

Na tragu informacije: Stefan Smuđa i Mirko Marković

Zapratite najbolju sportsku instagram stranicu HotSport – saznajte sve vesti o Zvezdi i Partizanu